open-index/open-wikipedia-markdown huggingface dataset:
Υπουργικό Συμβούλιο (Ιταλία)

Το **Υπουργικό Συμβούλιο** (ιταλικά: *Consiglio dei Ministri, CdM*) είναι το κύριο εκτελεστικό όργανο της Κυβέρνησης της Ιταλίας. Περιλαμβάνει τον Πρόεδρο του Συμβουλίου (δηλ. τον πρωθυπουργό), όλους τους υπουργούς και τον υφυπουργό παρά τω πρωθυπουργώ. Οι υφυπουργοί και οι αναπληρωτές υπουργοί είναι μέλη της κυβέρνησης, αλλά δεν είναι μέλη του Υπουργικού Συμβουλίου.

## Λειτουργίες
Ως κύριο όργανο της εκτελεστικής εξουσίας, πρωταρχικός ρόλος του Υπουργικού Συμβουλίου είναι η υλοποίηση των εθνικών πολιτικών αποφάσεων. Το Σύνταγμα του παρέχει τα ακόλουθα μέσα για την επίτευξη του ρόλου του:

**Νομοθετική πρωτοβουλία:**
Το Συμβούλιο των Υπουργών μπορεί να καταθέσει νομοσχέδια στα δύο κοινοβουλευτικά σώματα.

**Έκδοση διαταγμάτων:**
Το Υπουργικό Συμβούλιο μπορεί να υιοθετήσει δύο διαφορετικούς τύπους διαταγμάτων νομικής ισχύος (δηλαδή με νομική εξουσία ισοδύναμη με νόμους που ψηφίζει το Κοινοβούλιο): το νομοθετικό διάταγμα σε επείγουσες περιπτώσεις και το νομοθετικό διάταγμα σε περιπτώσεις όπου το Κοινοβούλιο έχει ρητά εκχωρήσει νομοθετική εξουσία στο Συμβούλιο. Η συχνή έκδοση διαταγμάτων μπορεί να καταστήσει μια μετατόπιση της νομοθετικής εξουσίας από το Κοινοβούλιο προς το Συμβούλιο.

**Ρυθμιστική εξουσία:**
Οι υπουργοί έχουν δύο ξεχωριστούς αλλά συνυπάρχοντες ρόλους. Είναι πολιτικά οι ανώτατες εκτελεστικές αρχές που ορίζονται από το Κοινοβούλιο, αλλά είναι και οι διοικητικοί επικεφαλής του κράτους, οι δραστηριότητες των οποίων κατευθύνονται σύμφωνα με την πολιτική διαδικασία. Ως διοικητικοί υπάλληλοι, το Συμβούλιο και οι μεμονωμένοι υπουργοί μπορούν να παράγουν "κανονισμούς" ("regolamenti"), οι οποίοι αποτελούν νομικές πράξεις που υπάγονται στη νομοθεσία (πράξεις νομοθετικού περιεχομένου).

## Κατάλογος Ιταλών Υπουργών

Η σημερινή ιταλική κυβέρνηση διευθύνεται από τον Τζουζέπε Κόντε. Η κυβέρνηση έχει 18 υπουργούς, εκ των οποίων έξι είναι υπουργοί χωρίς χαρτοφυλάκιο

## Παραπομπές


Κατηγορία:Κυβέρνηση της Ιταλίας
Κρανοχώρι Καβάλας

*Για οικισμό με το ίδιο όνομα στην Ελλάδα δείτε το λήμμα: [[Κρανοχώρι Καστοριάς]]*

Το **Κρανοχώρι**, επίσημα **Κρανοχώριον**, είναι ορεινό χωριό της Καβάλας σε υψόμετρο 500 μέτρα.

## Γεωγραφία - Ιστορία
Το Κρανοχώρι βρίσκεται βορειοανατολικά της πόλης της Καβάλας σε απόσταση 32 χλμ. και βορειοανατολικά των Φιλίππων στα 28,5 χλμ. Η παλιά ονομασία του από την εποχή της τουρκοκρατίας ήταν **Κιζιλή** και έτσι αναφέρεται το 1919, μετά την απελευθέρωση, στο ΦΕΚ 251Α-20/11/1919 να προσαρτάται στην τότε κοινότητα Κουρίτας. Μετονομάστηκε σε Κρανοχώρι το 1926. Σύμφωνα με το πρόγραμμα Καλλικράτης, μαζί με το Πολύνερο αποτελούν την τοπική κοινότητα Πολυνέρου που ανήκει στη δημοτική ενότητα Φιλίππων του δήμου Καβάλας και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Μαρία Γκουλέγκινα

Η **Μαρία Γκουλέγκινα** είναι σοπράνο της όπερας γεννημένη στην Οδησσό της πρώην Ουκρανικής ΣΣΔ της πρώην Σοβιετικής Ένωσης, με ειδίκευση στο ιταλικό ρεπερτόριο. 

## Βιογραφία
Η Μαρία Γκουλέγκινα γεννήθηκε στην Οδησσό της Ουκρανίας (τότε ανήκε στην Σοβιετική Ένωση), από Αρμένιο πατέρα και Ουκρανή μητέρα, όπου σπούδασε φωνητικά στο μουσικό ωδείο με τον Εβγκένι Νικολάγιεβιτς Ιβάνοφ. Παρέμεινε υπό την καθοδήγηση του και μετά την αποφοίτηση της. 

## Καριέρα
Η Γκουλέγκινα έκανε το ντεμπούτο της το 1985 ως Γιολάντα στην Κρατική Όπερα στο Μινσκ (Λευκορωσία) λίγο πριν εγκαταλείψει την ΕΣΣΔ για να συνεχίσει μια διεθνή σταδιοδρομία.

Το διεθνές της ντεμπούτο έλαβε χώρα το 1987 ως Αμέλια στην παραγωγή Un ballo in maschera στη Λα Σκάλα. Έπαιξε κορυφαίους ρόλους στο I due Foscari, Manon Lescaut και Tosca και σύντομα προσλήφθηκε στη Βιέννη, το Μόναχο, το Αμβούργο, το Λονδίνο και άλλες μεγάλες ευρωπαϊκές όπερες. Έκανε το ντεμπούτο της στην Παρισινή Όπερα το 1995.

Το αμερικανικό ντεμπούτο της πραγματοποιήθηκε στην Μητροπολιτική Όπερα τον Ιανουάριο του 1991, όπου τραγούδησε τη Μανταλένα στο Αντρέα Σενιέ. Έχει εμφανιστεί επίσης στην Όπερα του Σαν Φρανσίσκο και την Λυρική Όπερα του Σικάγου, παίζοντας ρόλους στις όπερες Ερνάνι, Σιμόν Μποκανέγκρα, Καβαλλερία ρουστικάνα, Φεντόρα. Αργότερα έπαιξε άλλους απαιτητικούς ρόλους, όπως η Ονταμπέλλα στην Ατίλα (όπερα) και η Λαίδη Μάκβεθ στο Μάκβεθ (όπερα), στο συνεχώς αυξανόμενο ρεπερτόριό της. Επίσης, έκανε το ντεμπούτο της στο θέατρο Μαριίνσκι στην Αγία Πετρούπολη της Ρωσίας το 1992, ως Λίζα στην Βασίλισσα των Σπάδων του Τσαϊκόφσκι.

Η Γκουλέγκινα έχει εμφανιστεί στην Ιαπωνία πολλές φορές (δύο φορές ως μέρος των περιοδειών της Λα Σκάλα στην Ιαπωνία) και έχει θαυμαστές εκεί. Θεωρείται από τους περισσότερους ως μία από τις κορυφαίες δραματικές σοπράνο της γενιάς της. Θαυμάζεται σε μεγάλο βαθμό για τη ζεστή και πλούσια φωνή της, την ισχυρή σκηνική της παρουσία και την απόλυτη δραματική δέσμευση για τους ρόλους της στη σκηνή. Τραγούδησε στην κορυφή ενός παγοθραυστικού που την έφερε στο στάδιο του Φιστ, στην τελετή έναρξης των Χειμερινών Ολυμπιακών Αγώνων του 2014.

Μετά από 10 χρόνια απουσίας, η Γκουλέγκινα επέστρεψε στη Βασιλική Όπερα (Κόβεντ Γκάρντεν) για να παρουσιάσει την Τόσκα (Φεβρουάριος, 2016). Επέστρεψε επίσης στο Θέατρο Μπολσόι της Μόσχας ως Έμπολι στο έπος Ντον Κάρλο του Βέρντι.

Η Γκουλέγκινα έχει λάβει πολλά βραβεία και άλλες διακρίσεις, είναι μέλος του Τιμητικού Συμβουλίου της Διεθνούς Παραολυμπιακής Επιτροπής καθώς και Πρεσβευτής Καλής Θέλησης της ΟΥΝΙΣΕΦ.

## Φιλανθρωπικό έργο
Είναι μέλος του Τιμητικού Συμβουλίου της Διεθνούς Παραολυμπιακής Επιτροπής. 

## Εξωτερικοί σύνδεσμοι
* 

## Πηγές
* 

## Παραπομπές


Κατηγορία:Υψίφωνοι
Κατηγορία:Τραγουδίστριες όπερας
Κατηγορία:Ρώσοι μουσικοί
Κατηγορία:Ουκρανοί μουσικοί
Κατηγορία:Σοβιετικοί μουσικοί
Κατηγορία:Πρέσβεις Καλής Θέλησης της UNICEF
Μικροχώρι Καβάλας

*Για οικισμούς στην Ελλάδα με το ίδιο όνομα στην Ελλάδα δείτε το λήμμα: [[Μικροχώρι (αποσαφήνιση)]]*

Το **Μικροχώρι**, είναι πεδινό χωριό της Καβάλας σε υψόμετρο 55 μέτρα.

## Γεωγραφία - Ιστορία
Το Μικροχώρι βρίσκεται βορειοδυτικά της πόλης της Καβάλας σε απόσταση 10 χλμ. και νότια των Φιλίππων στα 28,5 χλμ.. Το χωριό είναι κτισμένο δυτικά της ΕΟ Δράμας - Καβάλας, ανάμεσα στο Πολύστυλο (Β.-ΒΔ.), Δάτο (ΒΔ.) και Αμυγδαλεώνα (Δ.-ΒΔ.). Ως οικισμός αναγνωρίστηκε το 1961 και προσαρτήθηκε στην τότε κοινότητα Πολυστύλου. Σύμφωνα με το πρόγραμμα Καλλικράτης, μαζί με το Πολύστυλο και το Δάτο αποτελούν την τοπική κοινότητα Πολυστύλου που ανήκει στη δημοτική ενότητα Φιλίππων του δήμου Καβάλας και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Άνω Λεύκη Καβάλας

Η **Άνω Λεύκη** είναι πεδινό χωριό της περιφερειακής ενότητας Καβάλας στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 έχει πληθυσμό 17 μονίμων κατοίκων.

## Γενικά στοιχεία
Η Άνω Λεύκη είναι κτισμένη σε απόσταση 15 χιλιομέτρων βορειοανατολικά της Καβάλας, σε υψόμετρο 110 μέτρων. Συνορεύει στα νότια και σε απόσταση 5  χλμ. με τη Νέα Καρβάλη. Το όνομα του χωριού προέκυψε από τις πολλές λεύκες που υπάρχουν στην περιοχή. Αναγνωρίστηκε ως οικισμός το 1961 και προσαρτήθηκε στην τότε κοινότητα Λεύκης.  Σύμφωνα με το σχέδιο Καλλικράτης, από το 2011 αποτελεί μαζί με τη Νέα Καρβάλη και τη Λεύκη τη δημοτική κοινότητα Νέας Καρβάλης που υπάγεται στη δημοτική ενότητα Καβάλας του ομώνυμου δήμου.

## Απογραφές πληθυσμού

## Παραπομπές


Κατηγορία:Δήμος Καβάλας
Κατηγορία:Χωριά της περιφερειακής ενότητας Καβάλας
Παρθένι Θεσσαλονίκης

Το **Παρθένι** ή **Παρθένιο** είναι χωριό και κοινότητα του Δήμου Χαλκηδόνος σε υψόμετρο 15 μέτρα. Πριν από τη μεταρρύθμιση της τοπικής αυτοδιοίκησης το 2011 ήταν μέρος του καποδιστριακού Δήμου Χαλκηδόνος, του οποίου ήταν δημοτική περιφέρεια. Σύμφωνα με την απογραφή 2021 απογράφησαν 417 κάτοικοι ενώ με αυτήν του 2011 είχε 502. Η κοινότητα καλύπτει έκταση 9.525 τ.χλμ. 

## Διοικητική ιστορία
Ο οικισμός αναφέρεται επίσημα μετά την απελευθέρωση το 1918 ως **Τσοχαλάρ** (η παλιά του ονομασία από την Τουρκοκρατία) να προσαρτάται στην τότε κοινότητα Κιρτζιλάρ (σημερινό Άδενδρο). Το 1926 μετονομάστηκε σε Παρθένιο και το 1953 ορίστηκε έδρα της ομώνυμης νεοϊδρυθείσας κοινότητας.

*Δείτε επίσης:* Κοινότητα Παρθενίου

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Χαλκηδόνος
Βαλτοχώρι Θεσσαλονίκης

Το **Βαλτοχώρι** είναι χωριό και κοινότητα του Δήμου Χαλκηδόνος, το οποίο βρίσκεται κοντά και δυτικά του Αξιού σε υψόμετρο 18 μέτρα. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος, του οποίου ήταν δημοτική περιφέρεια.  Με την απογραφή 2021 απογράφησαν 179 κάτοικοι ενώ με η απογραφή του 2011 κατέγραψε 186 κατοίκους. Η κοινότητα καλύπτει έκταση 16.747 χλμ 2 . 

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Χαλκηδόνος
Λουδίας Θεσσαλονίκης

Ο **Λουδίας** είναι χωριό του Δήμου Χαλκηδόνος. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος. Η απογραφή του 2021 κατέγραψε 665 κατοίκους στο χωριό. Ο Λουδίας είναι μέρος της κοινότητας του Μικρού Μοναστηριού.  

Το όνομά του προέρχεται από τον ποταμό Λουδία στις όχθες του οποίου βρίσκεται.

## Αξιοθέατα

* Η Γέφυρα στο ποτάμι Λουδίας
* Η Κεντρική Πλατεία του χωριού
* Το πάρκο αναψυχής δίπλα στην ΠΕΟ
* Η εκκλησία του Τιμίου Σταυρού δίπλα στην κεντρική πλατεία

## Πρόσβαση
Ο Λουδίας καθίσταται εύκολα προσβάσιμος μέσω της Παλαιάς Εθνικής Οδού Αθηνών Θεσσαλονίκης. Επιπλέον ο Λουδίας συνδέεται με την Θεσσαλονίκη μέσω του υπεραστικού ΚΤΕΛ Ημαθίας. Επίσης υπάρχει τοπική λεωφορειακή γραμμή 90Α Λουδίας - Μάλγαρα του ΟΣΕΘ που εξυπηρετείται από το ΚΤΕΛ Θεσσαλονίκης.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Χαλκηδόνος
Ρόζαλιντ Ράσελ

[μικρογραφία|260x260εσ|Με τον [Κάρι Γκραντ στην ταινία *[[Ξαναπαντρεύομαι τη γυναίκα μου]]* (1940)]]
Η **Ρόζαλιντ Ράσελ** (αγγλ. **Rosalind Russell**), (4 Ιουνίου 1907 - 28 Νοεμβρίου 1976) ήταν Αμερικανίδα ηθοποιός του κινηματογράφου και του θεάτρου, σεναριογράφος και τραγουδίστρια, γνωστή για τη συμμετοχή της στις ταινίες: *[[Ξαναπαντρεύομαι τη γυναίκα μου]] (His Girl Friday)*, πλάι στον Κάρι Γκραντ, στο ρόλο της δημοσιογράφου Χίλντι, *Η θεία μου κι εγώ (Auntie Mame, 1958)* στον ρόλο της Μέιμ Ντένις και *Γυμνή κάθε βράδυ (Gypsy, 1962)*, πλάι στην Νάταλι Γουντ, στον ρόλο της Ρόουζ. Ικανότατη κωμικός, η Ράσελ κατάφερε να κερδίσει πέντε Χρυσές Σφαίρες και τις πέντε φορές που ήταν υποψήφια για το βραβείο. Βραβεύτηκε επίσης με βραβείο Τόνι το 1953 για την ερμηνεία της στο μιούζικαλ *Wonderful Town*, βασισμένο στην ταινία *My Sister Eileen*, στην οποία είχε πρωταγωνιστήσει το 1942. Προτάθηκε τέσσερις φορές για Όσκαρ Α' Γυναικείου Ρόλου, αλλά δεν κέρδισε ποτέ το βραβείο.

Πέρα από τις ικανότητές της ως κομεντιέν, η Ράσελ ήταν καλή κι ως καρατερίστα, ιδιαίτερα σε ρόλους πλουσίων και καθωσπρέπει γυναικών. Η καριέρα της κράτησε σαράντα χρόνια, από τη δεκαετία του '30 εώς και τον θάνατό της από καρκίνο του μαστού στα μέσα της δεκαετίας του '70. Σημαντική θέση στην φιλμογραφία της έχουν η ταινίες: *Γκρεμισμένα είδωλα (The Citadel, 1938)*, *[[Γυναίκες (ταινία, 1939)|Γυναίκες]] (Women, 1939)*, *Σίστερ Κέννυ (Sister Kenny, 1946)*, *[[Το Πένθος Ταιριάζει στην Ηλέκτρα (ταινία)|Το πένθος ταιριάζει στην Ηλέκτρα]] (Mourning Becomes Electra, 1947)*, *[[Πικ-νικ (ταινία, 1955)|Πικ-νικ]] (Picnic, 1955)* και *Η πλειοψηφία του ενός (A Majority of One, 1961)*.

## Φιλμογραφία

## Παραπομπές


## Εξωτερικοί σύνδεσμοι

* Ρόζαλιντ Ράσελ, σελίδα στον ιστότοπο Cine.gr 
*  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Νικητές Ανθρωπιστικού Βραβείου Τζιν Χέρσολτ
Όσσα Λάρισας

μικρογραφία|Το εκκλησάκι των Αγίων Αναργύρων|247x247εσ
Η **Όσσα** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Η Όσσα βρίσκεται στους νοτιοδυτικούς πρόποδες του όρους Όσσα (Κίσσαβος) σε υψόμετρο 135 μέτρα. Το χωριό απέχει περίπου 20 χιλιόμετρα ΒΑ. από την Λάρισα, 11 χιλιόμετρα ΝΑ. από το Μακρυχώρι (έδρα του δήμου) και 1 χιλιόμετρο Β. είναι το Συκούριο. 

Η παλιά του ονομασία από την Τουρκοκρατία είναι *Ασαρλίκ* που σήμαινε “φρούριο του στρατοπέδου”. Δύο πύργοι () από την εποχή της τουρκοκρατίας υπογραμμίζουν την προέλευση της τουρκικής ονοματοδοσίας του ενώ δύο μεγαλοπρεπή υπεραιωνόβια κυπαρίσσια στην είσοδο του χωριού αποτελούν ως σήμα κατατεθέν.

Η γιορτή και το πανηγύρι γίνεται κάθε χρόνο στις 17 του Γενάρη, στη γιορτή του Αγίου Αντωνίου πολιούχο του χωριού.

## Διοικητικά στοιχεία
Αναφέρεται επίσημα, μετά την Τουρκοκρατία και την Ένωση της Θεσσαλίας, το 1883 με την ονομασία *Ασαρλίκ* στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1912 με το ΦΕΚ 262Α - 31/08/1912 ορίστηκε έδρα του ομώνυμου νεοϊδρυθέντα δήμου και το 1932 με το ΦΕΚ 421Α - 02/12/1932 μετονομάστηκε σε Όσσα. Σύμφωνα με το πρόγραμμα Καλλικράτης και την τροποποίησή του Κλεισθένης Ι  αποτελεί κοινότητα που υπάγεται στην Δημοτική Ενότητα Νέσσωνος του Δήμου Τεμπών. Σύμφωνα με την απογραφή 2021 απογράφησαν 481 κάτοικοι ενώ με αυτήν του 2011 ήταν 530.

## Δείτε επίσης
*Κοινότητα Όσσης

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Μι ελάσσονα

Η **Μι ελάσσονα** (ή **Μι μινόρε**, στα αγγλικά: E minor) είναι ελάσσονα κλίμακα με τονική τη νότα μι, που αποτελείται από τους εξής φθόγγους: Μι, Φα#, Σολ, Λα, Σι, Ντο και Ρε. Είναι η πρώτη ελάσσονα στη σειρά των διέσεων (έχοντας τη φα) και η σχετική της μείζονα κλίμακα είναι η Σολ μείζονα, ενώ η ομώνυμή της είναι η Μι μείζονα.

Η συγκεκριμένη κλίμακα είναι ιδιαίτερα διαδεδομένη στην κλασσική κιθάρα (λόγω των 4 ανοιχτών χορδών που χρειάζεται η συγχορδία για να παιχτεί), αλλά και στη heavy metal μουσική.

Η φυσική Μί ελάσσονα είναι η εξής: 
: {
\override Score.TimeSignature #'stencil = ##f
\relative c' {
  \clef treble \key e \minor \time 7/4 e4^\markup "E natural minor scale" fis g a b c d e d c b a g fis e2 \clef bass \key e \minor
} }



Η αρμονική Μι ελάσσονα είναι η εξής: (η Ρε γίνεται Ρε#)

: {
\override Score.TimeSignature #'stencil = ##f
\relative c' {
  \clef treble \key e \minor \time 7/4
  e4^\markup "E harmonic minor scale" fis g a b c dis e dis c b a g fis e2
} }



Η μελωδική Μι ελάσσονα είναι η εξής:

: {
\override Score.TimeSignature #'stencil = ##f
\relative c' {
  \clef treble \key e \minor \time 7/4
  e4^\markup "E melodic minor scale (ascending and descending)" fis g a b cis dis e d! c! b a g fis e2
} }


Κατηγορία:Ελάσσονες κλίμακες
Φουλμινικό κάλιο

Το **φουλμινικό κάλιο** (αγγλικά: *potassium fulminate*) είναι ανόργανη ένωση με εμπειρικό τύπο **[[Κάλιο|K]][[Άνθρακας|C]][[Άζωτο|N]][[Οξυγόνο|O]]**.  Είναι το άλας που προκύπτει (θεωρητικά) από την εξουδετέρωση του φουλμινικού οξέος (HCNO) από το υδροξείδιο του καλίου (KOH). 

## Ισομέρεια
Υπάρχουν άλλες δύο (2) ισομερείς ενώσεις με τον ίδιο εμπειρικό τύπο. Συνολικά, οι τρεις ενώσεις έχουν τους ακόλουθους ημισυντακτικούς τύπους:

# Φουλμινικό κάλιο: K+-C≡Ν+-Ο- (KCNO). 
# Κυανικό κάλιο: K+-O-C≡Ν (KOCN).
# Ισοκυανικό κάλιο: K+-Ν=C=O (KNCO).

## Παραγωγή

Συνήθως παράγεται με αντίδραση αμαγάλματος καλίου με φουλμινικό υδράργυρο [Hg(CNO)2]:


\mathrm{2K_{(Hg)} + Hg(CNO)_2 \xrightarrow{} 2KCNO+Hg}



## Εκλεκτικότητα

Το φουλμινικό κάλιο είναι λιγότερο εκλεκτικό σε σύγκριση με το φουλμινικό υδράργυρο, γιατί σε αυτήν (φουλμινικό κάλιο) υπάρχει ιονικός δεσμός ανάμεσα στο κάλιο και τον άνθρακα, ενώ στο φουλμινικό υδράργυρο υπάρχει ομοιοπολικός δεσμός μεταξύ υδραργύρου και άνθρακα.

## Εφαρμογές

Η μόνη εφαρμογή του, εκτός από χημικές επιδείξεις, είναι το καπάκι κρούσης σε κάποια πρώιμα τουφέκια. 

## Δείτε επίσης

# Εκρηκτικές ενώσεις.
# Φουλμινικό οξύ (HCNO).
# Φουλμινικό ανιόν (CNO-).
# Φουλμινικός άργυρος (AgCNO).
# Φουλμινικός υδράργυρος [Hg(CNO)2].
# Κυανικό κάλιο (KOCN).

## Σημειώσεις και αναφορές


Κατηγορία:Ενώσεις καλίου
Κατηγορία:Ανόργανες ενώσεις άνθρακα
Κατηγορία:Ανόργανες ενώσεις του αζώτου
Κατηγορία:Ενώσεις οξυγόνου
Άγιος Αθανάσιος Καβάλας

*Για οικισμούς με το ίδιο όνομα δείτε το λήμμα: [[Άγιος Αθανάσιος]]*

Ο **Άγιος Αθανάσιος** είναι παραθαλάσσιος οικισμός του Δήμου Παγγαίου στον Νομό Καβάλας της Περιφέρειας Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 13 κατοίκους.

## Γενικά στοιχεία
Ο Άγιος Αθανάσιος βρίσκεται σε απόσταση 22 χιλιόμετρα νοτιοδυτικά της πόλης της Καβάλας, σε υψόμετρο 10 μέτρων. Είναι κτισμένος κοντά και νότια της Ε.Ο.Θεσσαλονίκης - Καβάλας, ανάμεσα στη Νέα Πέραμο (Ν.) και την Αγία Μαρίνα (Α.). Είναι γνωστός για την παραλία «Αμμολόφων», μήκους 3 χιλιομέτρων, που την καλοκαιρινή περίοδο συγκεντρώνει πολλούς κατοίκους της ευρύτερης περιοχής. Ως οικισμός αναφέρεται επίσημα το 1981 να προσαρτάται στην τότε κοινότητα Νέας Περάμου της επαρχίας Παγγαίου. Σύμφωνα με το πρόγραμμα Καλλικράτης, μαζί με τη Νέα Πέραμο και την Αγία Μαρίνα αποτελούν τη δημοτική κοινότητα Νέας Περάμου που ανήκει στη δημοτική ενότητα Ελευθερών του Δήμου Παγγαίου.

## Απογραφές πληθυσμού

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Αγία Μαρίνα Καβάλας

Η **Αγία Μαρίνα** είναι παραθαλάσσιος οικισμός του Δήμου Παγγαίου στον Νομό Καβάλας της Περιφέρειας Ανατολικής Μακεδονίας και Θράκης. Σύμφωνα με την απογραφή 2011, ο πληθυσμός της ανέρχεται στους 5 κατοίκους.

## Γενικά στοιχεία
Η Αγία Μαρίνα είναι κτισμένη δίπλα στην Ε.Ο. Θεσσαλονίκης - Καβάλας, ανάμεσα στην Παραλία Ελαιοχωρίου και τον Άγιο Αθανάσιο, σε υψόμετρο 5 μέτρων, σε παραθαλάσσια περιοχή. Βρίσκεται σε απόσταση 26 χιλιομέτρων νοτιοδυτικά της πόλης της Καβάλας και 5 χιλιομέτρων από τη Νέα Πέραμο.

Ως οικισμός αναφέρεται επίσημα το 1971 να προσαρτάται στην τότε κοινότητα Νέας Περάμου. Αργότερα υπήχθη στον καποδιστριακό δήμο Ελευθερών, ενώ σύμφωνα με το πρόγραμμα Καλλικράτης, μαζί με τη Νέα Πέραμο και τον Άγιο Αθανάσιο αποτελεί τη δημοτική κοινότητα Νέας Περάμου της δημοτικής ενότητα Ελευθερών του δήμου Παγγαίου.

## Απογραφές πληθυσμού

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Παραλία Ελαιοχωρίου Καβάλας

Η **Παραλία Ελαιοχωρίου** είναι μικρός παραθαλάσσιος οικισμός του Ελαιοχωρίου στο νομό Καβάλας, ο οποίος βρίσκεται σε απόσταση 28 χιλιομέτρων νοτιοδυτικά της πόλης της Καβάλας και 3,5 χιλιομέτρων νότια από το Ελαιοχώρι. Είναι κτισμένος ανάμεσα στην ΕΟ Θεσσαλονίκης - Καβάλας και τη θάλασσα. Ως οικισμός αναφέρεται επίσημα το 2001 να προσαρτάται στο τότε Τοπικό Διαμέρισμα Ελαιοχωρίου του δήμου Ελευθερών. Σύμφωνα με το πρόγραμμα Καλλικράτης, μαζί με το Ελαιοχώρι αποτελούν την τοπική κοινότητα Ελαιοχωρίου που ανήκει στη δημοτική ενότητα Ελευθερών του δήμου Παγγαίου και σύμφωνα με την απογραφή 2011 έχει πληθυσμό 27 κατοίκους.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Ζωοδόχος Πηγή Καρύστου Εύβοιας

Η **Ζωοδόχος Πηγή** (πρώην ονομασία: *Ρεούζι*) είναι χωριό που ανήκει στη δημοτική ενότητα Στυραίων του δήμου Καρύστου στο νότιο νομό Εύβοιας. Μέχρι το 2011 το χωριό ανήκε στον δήμο Στυραίων.

Το 2011 είχε πληθυσμό 150 κατοίκων. Απέχει 5 χιλιόμετρα από το λιμάνι των Νέων Στύρων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Γιάνγκ ντι-Περτουάν Αγκόνγκ

Ο **Γιάνγκ ντι-Περτουάν Αγκόνγκ** (κυριολεκτικά «Αυτός Που είναι Κύριος», Τζάβι: ), επίσης γνωστό ως **Ανώτατος Επικεφαλής** ή **Βασιλιάς**, είναι ο μονάρχης και αρχηγός του κράτους της Μαλαισίας. Το αξίωμα θεσμοθετήθηκε το 1957, όταν η Ομοσπονδία της Μαλάγιας (σημερινή Μαλαισία) απέκτησε την ανεξαρτησία της από το Ηνωμένο Βασίλειο. Η Μαλαισία είναι συνταγματική ομοσπονδιακή μοναρχία με εκλεγμένο μονάρχη ως αρχηγό του κράτους. Είναι ένας από τους λίγους εκλεγμένους μονάρχες στον κόσμο. Η έννοια του εκλεγμένου μονάρχη πιστεύεται ότι είναι ριζωμένη στα βασίλεια Σριβιτζάγια και Αγιουθάγια του 7ου αιώνα, όπου εκείνη την εποχή ο βασιλιάς εκλεγόταν στην πόλη-κράτος Σριβιτζάγια.

Στη Μαλαισιακή συνταγματική μοναρχία, ο Γιανγκ ντι-Περτουάν Αγκόνγκ έχει εκτεταμένες εξουσίες σύμφωνα με το Σύνταγμα. Το σύνταγμα ορίζει ότι η εκτελεστική εξουσία της Ομοσπονδιακής κυβέρνησης ανήκει στον βασιλιά. Ωστόσο, δεσμεύεται να ασκεί αυτή την εξουσία με τη συμβουλή του Γραφείου ή του υπουργού που ενεργεί κάτω από την αρχή του γραφείου. Το Υπουργικό συμβούλιο με επικεφαλής τον πρωθυπουργό διορίζεται από τον βασιλιά και τα εκλεγμένα μέλη του Κοινοβουλίου. 

Ανάμεσά τους, ο Γιάνγκ ντι-Περτουάν Αγκόνγκ έχει τη διακριτική ευχέρεια να επιλέξει τον Πρωθυπουργό και δεν δεσμεύεται από την απόφαση του απερχόμενου πρωθυπουργού, αν κανένα κόμμα δεν έχει κερδίσει την πλειοψηφία (Άρθρο 40). Αυτό, ωστόσο, δεν του έδινε το δικαίωμα και την εξουσία να απολύσει τον πρωθυπουργό. Επίσης, μπορεί να απορρίψει ή να αρνηθεί να συναινέσει σε μια αίτηση για τη διάλυση του Κοινοβουλίου (Άρθρο 40). Μπορεί να διακόψει ή να διαλύσει το Κοινοβούλιο (Άρθρο 55), αλλά μπορεί μόνο να διαλύσει το Κοινοβούλιο, κατόπιν αιτήματος του Πρωθυπουργού (Άρθρο 43). Μπορεί να απορρίψει οποιαδήποτε νέα νομοθεσία ή τροποποιήσεις υφιστάμενων νόμων αλλά αν εξακολουθεί να συγκρατεί την άδεια, ο προτεινόμενος νόμος θα γίνει αυτόματα νόμος 30 ημέρες από την αρχική υποβολή του (Άρθρο 66). 

Ο 17ος και σημερινός Γιάνγκ ντι-Περτουάν Αγκόνγκ είναι ο Σουλτάνος Ιμπραήμ,ο οποίος εξελέγη σε ειδική συνεδρίαση της Διάσκεψης των Κυβερνώντων. Ορκίστηκε στις 31 Ιανουαρίου του 2024, μετά την 253η ειδική συνεδρίαση της Διάσκεψης των Κυβερνώντων στο Ιστάνα Νεγκάρα.
## Κατάλογος Γιάνγκ ντι-Περτουάν Αγκόνγκ

Οι διατελέσαντες Yang di-Pertuan Agong:

## Παραπομπές


Κατηγορία:Βασιλικοί τίτλοι
Κατηγορία:Βασιλείς της Μαλαισίας
Σίλια Κριθαριώτη

Η **Σίλια (Βασιλική) Κριθαριώτη** είναι Ελληνίδα σχεδιάστρια μόδας, ιδιοκτήτρια του παλαιότερου ελληνικού οίκου μόδας, που ιδρύθηκε το 1906.

## Προσωπική ζωή
Είναι παντρεμένη με τον εφοπλιστή Νικόλαο Τσάκο και έχουν αποκτήσει μαζί τρία παιδιά: τον Παναγιώτη (γενν. 2002) και τις δίδυμες Ειρήνη και Ελισάβετ (γενν. 2006).

## Καριέρα
Η Κριθαριώτη έχει αναφερθεί στο βρετανικό περιοδικό «Vanity Fair» ως εξής: *"Όμορφα γυναικεία και στολισμένα σκευάσματα από αυτό το σχεδιαστή προς τα αστέρια".* Οι διάσημοι πελάτες της περιλαμβάνουν μεταξύ άλλων τις Beyoncé, Lady Gaga, Zendaya,Jennifer Lopez, Taylor Swift, Kim Kardashian και Gwyneth Paltrow. 

Διεθνούς φήμης μοντέλα, όπως οι Naomi Campbell, Gisele Bündchen, Claudia Schiffer,Sara Sampaio, Emily Ratajkowski, Natalia Vodianova, Laetitia Casta, Karolína Kurková, Iman και Elle Macpherson έχουν συνεργαστεί μαζί της.

Ανέλαβε να σχεδιάσει τις προσωπικές στολές των Ολυμπιακών Αερογραμμών αλλά και τα κοστούμια των μπαλέτων «Ρωμαίος και Ιουλιέτα» και «Λίμνη των Κύκνων» της Εθνικής Λυρικής Σκηνής στην Αθήνα.

Η Κριθαριώτη παρουσιάζει συλλογή Couture (σε ετήσια βάση), μια Νυφική Συλλογή (σε ετήσια βάση), τη συλλογή 5226 Prêt-à-Porter (δύο φορές ετησίως) και τη συλλογή 5226 Princess για παιδιά (δύο φορές ετησίως). Σχεδιάζει επίσης γυαλιά ηλίου, κοσμήματα και αξεσουάρ.

## Παραπομπές


## Πηγές
* 
* 
* 
* 
* 

Κατηγορία:Έλληνες σχεδιαστές μόδας
Σάμιουελ Γκόλντγουιν

Ο **Σάμιουελ Γκόλντγουϊν** (**Samuel Goldwyn**, γεννημένος **Szmuel Gelbfisz**, γνωστός και σαν **Samuel Goldfish**, Βαρσοβία, Βασίλειο της Πολωνίας, Ρωσική Αυτοκρατορία, Ιούλιος 1879 – Λος Άντζελες, Καλιφόρνια, ΗΠΑ, 31 Ιανουαρίου 1974) ήταν Αμερικανοπολωνός κινηματογραφικός παραγωγός. Ήταν ο δημιουργός πολλών κινηματογραφικών εταιρειών (στούντιο) στις Ηνωμένες Πολιτείες (Χόλιγουντ) Τιμήθηκε με βραβείο Cecil B. DeMille (1973),  με βραβείο Έρβιν Θάλμπεργκ (1947) και ακόμη με το βραβείο Jean Hersholt Humanitarian (1958).

## Παραπομπές


Κατηγορία:Αμερικανοί παραγωγοί ταινιών
Κατηγορία:Βραβείο Έρβιν Θάλμπεργκ (παραλήπτες)
Κατηγορία:Νικητές Ανθρωπιστικού Βραβείου Τζιν Χέρσολτ
Ρέιβ

[thumb|Ο DJ [Σβεν Φετ συνδυάζει κομμάτια για πλήθος χορευτών στο Amnesia, ένα νυχτερινό κέντρο διασκέδασης της Ίμπιζα, το 2013.]]

**Ρέιβ** (αγγλικά: rave) είναι ένα οργανωμένο χορευτικό πάρτι σε ένα νυχτερινό κέντρο διασκέδασης, υπαίθριο φεστιβάλ, αποθήκη ή άλλη ιδιωτική ιδιοκτησία που χαρακτηρίζεται συνήθως από παραστάσεις από DJ, παίζοντας μια απρόσκοπτη ροή ηλεκτρονικής χορευτικής μουσικής. Οι DJ σε εκδηλώσεις ρέιβ παίζουν ηλεκτρονική χορευτική μουσική σε βινύλιο, CD και ψηφιακό ήχο από μια μεγάλη ποικιλία ειδών μουσικής, όπως techno, hardcore, house, drum & bass, dubstep, και post-industrial. Περιστασιακά οι εκτελεστές ζωντανών μουσικών παραστάσεων είναι γνωστοί ότι εκτελούν και άλλους τύπους ερμηνευτών καλλιτεχνών όπως χορευτών γκόου-γκόου και χορευτών της φωτιάς. Η μουσική ενισχύεται με ένα μεγάλο, ισχυρό σύστημα ενίσχυσης ήχου, συνήθως με μεγάλα υπογούφερ για να παράγει έναν βαθύ ήχο μπάσων. Η μουσική συχνά συνοδεύεται από σόου με λέιζερ, προβαλλόμενες χρωματιστές εικόνες, οπτικά εφέ και μηχανές παραγωγής ομίχλης.

Ενώ κάποια ρέιβ μπορεί να είναι μικρά πάρτυ που γίνονται σε νυχτερινά κέντρα ή ιδιωτικά σπίτια, μερικά ρέιβ έχουν φτάσει σε τεράστιο μέγεθος, όπως τα μεγάλα φεστιβάλ και εκδηλώσεις που περιλαμβάνουν πολλαπλούς DJ και χορευτικούς χώρους (π.χ. το Κοινό Φεστιβάλ του Κάσλμορτον το 1992). Ορισμένα φεστιβάλ ηλεκτρονικής χορευτικής μουσικής έχουν χαρακτηριστικά από ρέιβ, αλλά σε μεγαλύτερη, συχνά εμπορική κλίμακα. Τα ρέιβ μπορεί να διαρκέσουν για μεγάλο χρονικό διάστημα, με κάποιες εκδηλώσεις να συνεχίζονται για είκοσι τέσσερις ώρες και να διαρκούν όλη τη νύχτα. Οι έφοδοι επιβολής του νόμου και οι νόμοι κατά των ρέιβ έχουν παρουσιάσει πρόκληση στο σκηνικό των ρέιβ σε πολλές χώρες. Αυτό οφείλεται στη συσχέτιση παράνομων ναρκωτικών όπως το MDMA (συχνά αναφερόμενο ως «ναρκωτικό του κλαμπ» ή «ναρκωτικό του πάρτι» μαζί με το MDA), το LSD, το GHB, η κεταμίνη, η μεθαμφεταμίνη, η κοκαΐνη και η κάνναβη. Εκτός από ναρκωτικά, τα ρέιβ χρησιμοποιούν συχνά μη εξουσιοδοτημένους, μυστικούς χώρους, όπως παράνομα πάρτι σε ακατοίκητα σπίτια, αχρησιμοποίητες αποθήκες, ή υπόστεγα αεροσκαφών. Αυτές οι ανησυχίες συχνά αποδίδονται σε έναν τύπο ηθικού πανικού που περιβάλλει τον πολιτισμό του ρέιβ.

## Παραπομπές


Κατηγορία:Ηλεκτρονική μουσική
Κατηγορία:Υποκουλτούρες
Κατηγορία:Φεστιβάλ μουσικής
Κρις Γουντς

Ο **Κρις Γουντς** (γεν. **Christopher Charles Eric Woods**, 14 Νοεμβρίου 1959, ύψος 1,88 μ.) είναι Άγγλος παλαίμαχος πρώην διεθνής τερματοφύλακας   και προπονητής τερματοφυλάκων. Γεννήθηκε στο *Swineshead* του *Lincolnshire* της Αγγλίας και αγωνίσθηκε επί 22 έτη (1976 – 1998) στις ομάδες της Α΄ κατηγορίας Αγγλίας και εν-συνεχεία της Πρέμιερ Λιγκ  Νότιγχαμ Φόρεστ, Κουίνς Παρκ Ρέιντζερς, *Norwich City*, *Sheffield Wednesday*, *Reading*, *Southampton* και *Burnley*, καθώς επίσης και στην Σκωτσέζικη *Rangers* της Γλασκόβης, όπως και στο Αμερικανικό Πρωτάθλημα ποδοσφαίρου, για λογαριασμό των *Colorado Rapids*. Ήταν διεθνής με τις Εθνικές Ομάδες Αγγλίας όλων των κατηγοριών, επί πολλά έτη αναπληρωματικός του Πίτερ Σίλτον στην Εθνική ομάδα Ανδρών Αγγλίας, για να γίνει τελικά, βασικός σε αυτήν στις αρχές της δεκαετίας του ’90, με συνολικά 43 συμμετοχές. Ως προπονητής ανέλαβε τις ομάδες Έβερτον, Εθνική ΗΠΑ και Μάντσεστερ Γιουνάιτεντ, όπως και τη *West Ham United*.
## Παραπομπές


Κατηγορία:Άγγλοι ποδοσφαιριστές
ΑΣ Τσιταντέλα

Η **ΑΣ Τσιταντέλα** (*Associazione Sportiva Cittadella)* είναι ιταλικός ποδοσφαιρικός σύλλογος με έδρα την Τσιταντέλα της περιφέρειας Βένετο. 

## Ιστορία
Ιδρύθηκε το 1973, μετά τη συγχώνευση των *U.S. Cittadellense* και *AS Olympia.* Ο σύλλογος πέρασε, τα περισσότερα, τα πρώτα του χρόνια στις ερασιτεχνικές κατηγορίες, πριν αναρριχηθεί στη *Serie C2* και στη *Serie C1*. Κέρδισε την πρώτη της άνοδο στη Σέριε Β το 1999, αφού κατάφερε να νικήσει τη Μπρεστσέλο στους τελικούς των πλέι οφ και αγωνίστηκε συνολικά δύο σεζόν στη Σέριε Β, πριν υποβιβαστεί την σεζόν 2011-02. Κατά την πρώτη της παραμονή στη Σέριε Β, η ομάδα έπαιξε στο Στάδιο Εουγκάνεο στην Πάντοβα και, σε μια προσπάθεια να επεκτείνει τη βάση των φιλάθλων της, μετονομάστηκε *σε A.S. Cittadella Padova,* όπου η Πάντοβα είναι η πρωτεύουσα της επαρχίας όπου ανήκει διοικητικά η πόλη της Τσιταντέλα. 

Επέστρεψε στη Σέριε Β το 2008, αφού νίκησε την Κρεμονέζε στα πλέι οφ της *Serie C1/A* 2007-08, υπό τις οδηγίες του προπονητή Κλαούντιο Φοσκαρίνι. Στη Σέριε Β 2008-09, ο σύλλογος διεξήγαγε εργασίες αύξησης της χωρητικότητας του Σταδίου Τομπολάτο στις 7.500, προκειμένου να επιτραπεί στο σύλλογο να αγωνιστεί στην πόλη του (με εξαίρεση από την Ιταλική Ομοσπονδία Ποδοσφαίρου, καθώς απαιτούνται γήπεδα, τουλάχιστον, 10.000 θέσεων στη Σέριε Β). Έτσι, η Τσιταντέλα έπαιξε τα πρώτα παιχνίδια της σεζόν στο Στάδιο Ομομπόνο Τένι του Τρεβίζο, περίπου 40 χλμ μακριά.  Μετά από κάποιες καθυστερήσεις, το πρώτο παιχνίδι της στη Σέριε Β, που έπαιξε στο Στάδιο Τομπολάτο, διεξήχθη στις 29 Οκτωβρίου 2008, με αντίπαλο την Ανκόνα. Ο σύλλογος απέφυγε τον υποβιβασμό στις τελευταίες αγωνιστικές της σεζόν, εξασφαλίζοντας έτσι ένα ακόμα έτος ποδοσφαίρου στη Σέριε Β για τους ντόπιους φιλάθλους. 

Την επόμενη σεζόν, η Τσιταντέλα διέσυρε τη Λέτσε με 5-1 και τη Μάντοβα με 6-0 για να τερματίσει στην 6η θέση και να χάσει μόνο από τη Μπρέσια στα πλέι οφ, λόγω της καλύτερης κατάταξης της Μπρέσια στο πρωτάθλημα, παρά την νίκη της με 1-0 στο δεύτερο αγώνα. 

Ο σύλλογος ανέδειξε δύο επιθετικούς που αργότερα μετακινήθηκαν σε συλλόγους της Σέριε Α, τους Ρικάρντο Μετζιορίνι (πώληση του 50% των δικαιωμάτων του για 2,5 εκατ. €) και Ματέο Αρντεμάγκνι (πωλήθηκε για 3,75 εκατ. €). Επιπλέον, ο κορυφαίος σκόρερ της Σέριε Β 2010-11, Φεντερίκο Πιοβακάρι, πωλήθηκε το 2011 στη Σαμπντόρια για 3,5 εκ. €, η οποία υποβιβάστηκε την ίδια σεζόν από τη Σέριε Α. 

## Προπονητές

*Ντίνο Ντ' Αλέσι (1995-1996)  
*Ρολάντο Μαράν (2002-2005) 
*Κλαούντιο Φοσκαρίνι (2005-2016) 
*Ρομπέρτο Βεντουράτο (2016-) 

## Παραπομπές


## Εξωτερικοί σύνδεσμοι

* Επίσημη ιστοσελίδα 
Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις ποδοσφαιρικών ομάδων το 1973
Κατηγορία:Ποδοσφαιρικοί σύλλογοι Σέριε Β
Μίλεν Πέτκοφ

O **Μιλέν Ιβάνοφ Πέτκοφ** γεννήθηκε στις 12 Ιανουαρίου 1974 στο Τσόσεβο και είναι πρώην Βούλγαρος ποδοσφαιριστής που έπαιξε ως μέσος . 

## Καριέρα
Ομάδες του ήταν η Ντόμπρουτζα Ντόμπριτς , η ΤΣΣΚΑ Σόφιας , η Α.Ε.Κ. Αθηνών , ο Ατρόμητος, ΠΦΚ Τσέρνο Μόρε Βάρνα και ο Ηλυσιακός . 

## ΤΣΣΚΑ Σόφιας
Με την ΤΣΣΚΑ Σόφιας αγωνίσθηκε την περίοδο 1995-1999. Ο Πέτκοφ σημείωσε 16 Γκόλ σε 133 παιχνίδια σε όλες τις διοργανώσεις.
Με την ΤΣΣΚΑ Σόφιας αγωνίσθηκε σε 11 ευρωπαϊκούς αγώνες στο Τσάμπιονς Λίγκ και το κύπελλο ΟΥΕΦΑ

## Α.Ε.Κ.
Με την φανέλα της Α.Ε.Κ. αγωνίσθηκε την περίοδο 1999-2005. Ο Πέτκοφ σημείωσε 13 Γκόλ σε 151 παιχνίδια σε όλες τις διοργανώσεις. Αξίζει να σημειωθεί ότι με την Α.Ε.Κ. αγωνίσθηκε σε 27 ευρωπαϊκούς αγώνες στο Τσάμπιονς Λίγκ και το κύπελλο ΟΥΕΦΑ. Το 2000 και το 2002 κατέκτησε με τα κιτρινόμαυρα το Κύπελλο Ελλάδος.

## ΠΦΚ Τσέρνο Μόρε Βάρνα
Με την Τσέρνο Μόρε αγωνίσθηκε την περίοδο 2008-2010.

## Εθνική Βουλγαρίας
Ο Πέτκοφ ήταν μέλος της Εθνικής Βουλγαρίας στο Παγκόσμιο Κύπελλο Ποδοσφαίρου 1998 και το Ευρωπαϊκό Πρωτάθλημα Ποδοσφαίρου 2004. Αγωνίστηκε από το 1997 μέχρι το 2004 για την Εθνικής Βουλγαρίας είχε 37 συμμετοχές και σημείωσε 1 γκολ.  

## Διακρίσεις
**[[ΤΣΣΚΑ Σόφιας (ποδόσφαιρο)|ΤΣΣΚΑ Σόφια]]** 

* Βουλγαρικό Πρωτάθλημα : 1997 
* Βουλγαρικό Κύπελλο : 1997, 1999 

**[[Α.Ε.Κ. (ποδόσφαιρο)|ΑΕΚ Αθηνών]]** 

* Ελληνικό Κύπελλο : 2000, 2002 

## Bιβλιογραφικές αναφορές


## Εξωτερικοί σύνδεσμοι
*   

Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ντόμπρουτζα Ντόμπριτς
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Βούλγαροι ποδοσφαιριστές
Κατηγορία:Ποδοσφαιριστές Πάρβα Λίγκα (Βουλγαρία)
Αρτάβανος Γ΄ της Παρθίας

Ο **Αρτάβανος Γ' της Παρθίας** (σε παλαιότερες πηγές αναφέρεται λανθασμένα **Αρτάβανος Δ΄**, παρθικά: 𐭍𐭐𐭕𐭓 Ardawān) ήταν Βασιλιάς της Παρθίας για 1 χρόνο, την περίοδο 80-81 μ.Χ. επί Δυναστείας των Αρσακιδών. Κατά την διάρκεια της βασιλείας του κόπηκαν νομίσματα, τετράδραχμα και δραχμές, στην Σελευκεία την επί του Τίγρη, που απεικονίζουν την Τύχη να κρατά ένα σκήπτρο που προορίζεται για τον ενθρονισμένο μονάρχη.

Πιστεύεται ότι ήταν γιος του Βολογέση του Α' (Μεγάλος Βασιλιάς 51-76 μ.Χ.) και αδελφός του Πακώρου Β', και ότι μετά τον θάνατο του Βολογέση Α' διεκδίκησε τον θρόνο και ανταγωνίστηκε τον αδελφό του για την εξουσία, αλλά δεν κατάφερε μεγάλη υποστήριξη παρά μόνο από την Βαβυλωνία. Τελικά επικράτησε ο Πακώρος Β' και ο Αρτάβανος Δ' θεωρείται απλώς σφετεριστής ή διεκδικητής του θρόνου. Επίσης, για ορισμένους μελετητές θεωρείται ως Αρταβάνος Γ' αντί για Δ'.

Η πιο σημαντική κίνησή του ήταν η προσφορά βοήθειας στον πρώτο *Ψεύτικο [[Νέρων]]*, ενός Ρωμαίου υποκριτή με το όνομα Τερέντιος Μάξιμος, που εκμεταλλεύτηκε την ομοιότητά του με τον παλαιό Ρωμαίο αυτοκράτορα, και ανήλθε στην σκηνή της Μικράς Ασίας.



## Αναφορές


## Πηγές
* 

Κατηγορία:Πάρθοι βασιλείς
Βρίνα Ηλείας

Η **Βρίνα** είναι οικισμός της Ηλείας στην Πελοπόννησο.

## Γενικά στοιχεία
Η Βρίνα βρίσκεται σε χαμηλό λόφο και υψόμετρο 162 μέτρων, σε απόσταση 3 χιλιόμετρα νοτιοανατολικά των Κρεστένων, 3 χιλιόμετρα νοτιοδυτικά του Γρύλλου και 5 χιλιόμετρα ανατολικά του Κάτω Σαμικού. Το 2011 ο πληθυσμός του ήταν 721 κάτοικοι. Η Βρίνα Το χωριό υπέστη ζημιές από τις καταστροφικές δασικές πυρκαγιές του 2007.

Στο χωριό υπάρχει ενεργός πολιτιστικός σύλλογος.

## Πληθυσμός

## Παραπομπές


## Εξωτερικοί σύνδεσμοι
* Βρίνα στις ταξιδιωτικές σελίδες GTP

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Βεατρίκη Σαρρή

Η **Βεατρίκη Σαρρή** (γενν. 1 Ιανουαρίου 1998) είναι Ελληνίδα επαγγελματίας ποδοσφαιρίστρια, η οποία αγωνίζεται ως επιθετικός για την αγγλική Everton.

## Σταδιοδρομία σε συλλόγους
Έπαιξε για τη Λίντς Γιουνάϊτεντ το 2017. 

Μετακόμισε στη *Fylde Ladies*, αγωνιζόμενη για το σύλλογο του *Lancashire* κατά τη διάρκεια της σεζόν 2017-18. Τον Σεπτέμβριο του 2017, υπέστη έναν τραυματισμό σε ένα παιχνίδι εναντίον της *Guisley Vixens* και χρειάστηκε νοσοκομειακή περίθαλψη.  

Στις 3 Ιανουαρίου 2019, υπέγραψε συμβόλαιο με τη *Sheffield United W.F.C.*

## Εθνική ομάδα
Είναι διεθνής με την Εθνική Ελλάδας.

## Διακρίσεις

### ΑΟ Χανιά

* Πρωτάθλημα Ελλάδος Γ Εθνικής γυναικών ( 2011)
* Πρωτάθλημα Ελλάδος Β Εθνικής γυναικών ( 2013)

### Ατομικές
* Καλύτερη Ελληνίδα ποδοσφαιρίστρια του εξωτερικού 2022

## Παραπομπές


## Εξωτερικοί σύνδεσμοι
*   
*Προφίλ στο Instagram

Κατηγορία:Ελληνίδες ποδοσφαιρίστριες
Κατηγορία:Επιθετικοί ποδοσφαιριστές
Κατηγορία:Ποδοσφαιρίστριες Εθνικής Ελλάδας
Μαρία Πετραλίφαινα

Η **Μαρία Πετραλίφαινα** ή **Μαρία Δούκαινα Κομνηνή Πετραλίφαινα** (13ος αι.) ήταν η σύζυγος του Δεσπότη της Ηπείρου και Αυτοκράτορα της Θεσσαλονίκης Θεοδώρου Κομνηνού Δούκα (1224 - 1230). Η Μαρία Πετραλίφαινα ήταν η πρώτη σύζυγος Δεσπότη της Ηπείρου που έχει καταγραφεί το μικρό της όνομα. Ο πρώτος Δεσπότης Μιχαήλ Α΄ Κομνηνός Δούκας είχε δυο συζύγους από την Οικογένεια Μελισσηνών αλλά τα ονόματα τους είναι άγνωστα. Η Μαρία ήταν μέλος της Οικογένειας Πετραλίφα με καταγωγή από την Ιταλία, ο αδελφός της Ιωάννης Πετραλίφας ήταν ευγενής στην αυλή του αυτοκράτορα Ισαάκιου Β΄ Άγγελου που τον διόρισε διοικητή στην Θεσσαλία και την Μακεδονία. Το 1195 είχε ενεργό συμμετοχή στην ανατροπή του αυτοκράτορα από τον αδελφό του Αλέξιο Γ΄ Άγγελο. Η κόρη του Ιωάννη Αγία Θεοδώρα της Άρτας παντρεύτηκε τον Μιχαήλ Β΄ Κομνηνό Δούκα νόθο γιο του ιδρυτή του Δεσποτάτου Μιχαήλ Α΄.

## Γάμος με τον Θεόδωρο Κομνηνό Δούκα
Η Μαρία Πετραλίφαινα παντρεύτηκε τον Θεόδωρο Κομνηνό Δούκα την εποχή που ο Θεόδωρος ζούσε στην αυλή του ιδρυτή της Αυτοκρατορίας της Νίκαιας Θεόδωρου Α΄ Λάσκαρη. Ο Θεόδωρος Κομνηνός Δούκας ήταν γιος του Σεβαστοκράτορος Ιωάννη Δούκα και της Ζωής Δούκαινας. Όταν οι Φράγκοι που συμμετείχαν στην Δ΄ Σταυροφορία κατέλαβαν την Κωνσταντινούπολη (1204) ο Θεόδωρος ακολούθησε τον Λάσκαρη που δραπέτευσε στην Μικρά Ασία και ίδρυσε την Αυτοκρατορία της Νίκαιας. Ο Θεόδωρος κλήθηκε από τον ετεροθαλή αδελφό του Μιχαήλ Α΄ τον ιδρυτή του Δεσποτάτου της Ηπείρου που τον προόριζε διάδοχο επειδή ο γιος του Μιχαήλ ήταν νόθος, συνεπώς ακατάλληλος για την διαδοχή. Ο ιστορικός Κωνσταντίνος Βάρζος αναφέρει ότι το μεγαλύτερο παιδί του Θεόδωρου και της Μαρίας γεννήθηκε το 1206. Η Θεοδώρα δεν καταγράφεται στα έγγραφα της εποχής της με το οικογενειακό της επώνυμο αλλά σαν *"Δούκαινα"* και *"Κομνηνή"*.

## Οικογένεια

Με τον σύζυγό της Θεόδωρο Κομνηνό Δούκα Άγγελο δεσπότη της Ηπείρου απέκτησε:

* Άννα άκμασε 1228-1234, που παντρεύτηκε το Στέφανο-Ραδοσλάβο Νεμάνιτς βασιλιά της Σερβίας.
* Ιωάννης απεβ. 1244, που τον διαδέχτηκε ως δεσπότης της Θεσσαλονίκης το 1237.
* Ειρήνη άκμασε 1238-1256, που παντρεύτηκε τον Ιβάν Ασέν Β΄ της Βουλγαρίας.
* Δημήτριος γενν. 1220, που τον διαδέχτηκε ως δεσπότης της Θεσσαλονίκης το 1244.

## Παραπομπές


## Πηγές
* 
*
*

Κατηγορία:Σύζυγοι Βυζαντινών Αυτοκρατόρων
Κατηγορία:Πετραλίφα
Εζεκίελ Γκαρέ

O **Εζεκίελ Άνχελ Γκαρέ** (γεννημένος στις 10 Νοεμβρίου 1981 στο Μπουένος Άιρες της Αργεντινής) είναι επαγγελματίας ποδοσφαιριστής.

## Καριέρα
O Εζεκίελ Γκαρέ έχει φορέσει την φανέλα πολλών συλλόγων στην Αργεντινή όπως η Αρχεντίνος Τζούνιορς, η Ουρακάν, η Τίγρε και η Χιμνάσια Χουχούι. Ο Γκαρέ έχει περάσει επίσης από την Ευρώπη καθώς έχει αγωνισθεί στην Πορτιμονένσε ΣΚ και τον Ηλυσιακό.

## Εξωτερικοί σύνδεσμοι
* Ezequiel Garré στο BDFA.com.ar  
* Προφίλ στο Futbol XXI (στα ισπανικά)      
* 

Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Αλμιράντε Μπράουν
Κατηγορία:Ποδοσφαιριστές Κομισιόν ντε Ακτιβιδάδες Ινφαντίλες
Κατηγορία:Ποδοσφαιριστές Τσακαρίτα Τζούνιορς
Κατηγορία:Ποδοσφαιριστές Χιμνάσια Χουχούι
Κατηγορία:Αργεντινοί ποδοσφαιριστές
Πνευμονική νόσος τελικού σταδίου

Η **Πνευμονική νόσος τελικού σταδίου** ή η **Τελικού σταδίου πνευμονική νόσος** (Αγγλικά: ***End stage lung disease*** [***ESLD***] ή ***End stage pulmonary disease*** [***ESPD***]), είναι το τελικό αποτέλεσμα των χρόνιων προοδευτικών πνευμονικών παθήσεων όπως η ΧΑΠ, η ιδιοπαθής πνευμονική ίνωση ή οι συστηματικές προοδευτικές ασθένειες, οι οποίες επηρεάζουν τους πνεύμονες όπως η κυστική ίνωση ή η κοκκιωμάτωση με πολυαγγείωση.

Ορίζεται, πως όταν οι πνεύμονες δεν μπορούν πλέον να απομακρύνουν ή να απομακρύνουν αρκετό διοξείδιο του άνθρακα ή να παρέχουν αρκετό οξυγόνο για να καλύψουν τις βασικές ανάγκες του σώματος. Στις θεραπευτικές πρακτικές συμπεριλαμβάνεται και η μεταμόσχευση πνεύμονα.

## Δείτε επίσης
* Ιδιοπαθής πνευμονική ίνωση
* Αναπνοή σφιγμένου χείλους 

## Παραπομπές


Κατηγορία:Πνευμονολογία
Κατηγορία:Παθήσεις του αναπνευστικού συστήματος
Αναπνοή σφιγμένου χείλους

Η **Αναπνοή σφιγμένου χείλους** (Αγγλικά: ***Pursed lip breathing*** (***PLB***)), είναι μια τεχνική αναπνοής η οποία συνίσταται στην εκπνοή μέσω στενά συμπιεσμένων χειλιών και εισπνοής μέσω της μύτης με το στόμα κλειστό.

Οι γιατροί, οι νοσηλευτές, οι φυσιοθεραπευτές, οι επαγγελματίες θεραπευτές και οι αναπνευστικοί θεραπευτές διδάσκουν αυτή την τεχνική στους ασθενείς τους, για να διευκολύνουν τη δύσπνοια και την προώθηση της βαθιάς αναπνοής, που επίσης αναφέρεται ως κοιλιακή ή διαφραγματική αναπνοή. Ο σκοπός της *PLB* είναι να δημιουργήσει οπίσθια πίεση στους αεραγωγούς ώστε να ανοιχτεί ο νάρθηκας. Έτσι, ο κινούμενος αέρας χρειάζεται λιγότερη προσπάθεια.

Η αναπνοή μέσω των σφιγμένων χειλιών τόσο στην εκπνοή όσο και στην εισπνοή είναι ένα από τα σημάδια που χρησιμοποιούν οι εργαζόμενοι στον τομέα της υγείας για την ανίχνευση πιθανής χρόνιας αποφρακτικής πνευμονοπάθειας (ΧΑΠ) σε ασθενείς. Η ΧΑΠ Καναδά υποδεικνύει ότι η χρήση της *PLB* έχει θετικές επιδράσεις στη θεραπεία του άγχους και των διαταραχών που σχετίζονται με το άγχος.

Η αναπνοή σφιγμένου χείλους μπορεί επίσης να χρησιμοποιηθεί αποτελεσματικά κατά τη διάρκεια των προσβολών άσθματος, για την επιβράδυνση την αναπνοής, τη μείωση της προσπάθειας αναπνοής και για την ηρεμία του εαυτού. Είναι επίσης ευεργετική και στους πάσχοντες από εμφύσημα.

Για την αναπνοή μέσω των σφιγμένων χειλιών, θα πρέπει να γίνεται η εισπνοή μέσα από τη μύτη για δύο δευτερόλεπτα, στη συνέχεια να γίνεται η εκπνοή σιγά-σιγά μέσα από τα σφιγμένα χείλη για τέσσερα δευτερόλεπτα. Αν τα τέσσερα δευτερόλεπτα είναι πολύ μεγάλο διάστημα, απλά, η εκπνοή γίνεται στο διπλάσιο χρόνο της εισπνοής.

## Δείτε επίσης
* Ιδιοπαθής πνευμονική ίνωση
* Πνευμονική νόσος τελικού σταδίου

## Παραπομπές


Κατηγορία:Αναπνευστικό σύστημα
Κατηγορία:Θεραπευτικές αγωγές
Κατηγορία:Παθήσεις του αναπνευστικού συστήματος
Άννα Ραούλαινα Στρατηγοπούλα

Η **Άννα Ραούλαινα** (έζησε στα τέλη του 13ου αι.) από την Οικογένεια Ραούλ ήταν Ρωμαία ευγενής. Ο πατέρας της έφερε τα επώνυμα Κομνηνός **Ραούλ** Δούκας Άγγελος Πετραλείφας, ενώ η μητέρα της τα Παλαιολογίνα **Καντακουζηνή** Ραούλαινα Κομνηνή. Από τον σύζυγό της έλαβε το επώνυμο Στρατηγοπούλαινα.

## Βιογραφία
Ήταν κόρη του Ιωάννη Ραούλ και της Θεοδώρας Καντακουζηνής. Η μητέρα της Θεοδώρα ήταν κόρη της Ειρήνης Παλαιολογίνας, αδελφής του Μιχαήλ Η΄. Η αδελφή της Ειρήνη Ραούλαινα, ήταν σύζυγος του Κωνσταντίνου Παλαιολόγου, γιου του Μιχαήλ Η΄ Αυτοκράτορα των Ρωμαίων. 

Η Άννα εκάρη μοναχή με το όνομα Αντωνία και όταν ανακαταλήφθηκε η Κωνσταντινούπολη από τους Λατίνους (1261) ανακαίνισε τον ναό του *Χριστού Σωτήρος του Κραταίου* της Πόλης.

## Οικογένεια
Παντρεύτηκε με τον πρωτοστράτορα και αργότερα στρατηγό Αλέξιο Στρατηγόπουλο  ή κάποιο άλλο μέλος της οικογένειας του Στρατηγόπουλου. 

## Παραπομπές


Κατηγορία:Βυζαντινοί του 13ου αιώνα
Αννα
Αννα
Κατηγορία:Πρόσωπα της Αυτοκρατορίας της Νίκαιας
Αμύντας Β' (υιός του Βουβάρη)

Ο **Αμύντας Β **' ήταν γιος του Πέρση αξιωματούχου Βουβάρη από τη μακεδόνισσα σύζυγό του, Γυγαία. Ονομάστηκε από τον παππού του, τον Αμύντα Α' της Μακεδονίας, ο οποίος κυβέρνησε τη Μακεδονία ως περσικό θέμα από το 512/511 π.Χ.. Αργότερα, ο Βασιλιάς Ξέρξης Α' της Περσίας (486-465 π.Χ.) του έδωσε την καριάτικη πόλη της Αλαβάνδας. Ο Αμύντας ήταν πιθανότατα ο άμεσος διάδοχος του τυράννου Αρίδωλις. 

## Παραπομπές


## Πηγές
*  
* 

Κατηγορία:Πέρσες
Φιντ Λεκλέρ

Ο **Φιντ Λεκλέρ** (1924, Γαλλία – 20 Σεπτεμβρίου 2010, Βέλγιο) ήταν Βέλγος τραγουδιστής και πιανίστας στην ορχήστρα της Ιουλίας Γκρέκο. Εκπροσώπησε το Βέλγιο στον Διαγωνισμό Τραγουδιού της Eurovision τις χρονιές 1956, 1958, 1960 και 1962.

## Συμμετοχές
### Eurovision

## Παραπομπές


## Εξωτερικοί σύνδεσμοι
*  στο IMDb

Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 1956
Κατηγορία:Διαγωνισμός Τραγουδιού Eurovision 1958
Κατηγορία:Διαγωνισμός Τραγουδιού Eurovision 1960
Κατηγορία:Διαγωνισμός Τραγουδιού Eurovision 1962
Κατηγορία:Συμμετέχοντες στη Eurovision
Μήνυμα

μικρογραφία|240x240εσ|''Geheime Korrespondenz'' ''(μυστική αλληλογραφία)'', από τον Καρλ φον Μπέργκεν
[μικρογραφία|240x240εσ|Μήνυμα σε επιτύμβια στήλη στην [Ιερουσαλήμ, στο Βρετανικό Νεκροταφείο του Α΄ Παγκοσμίου Πολέμου στο Όρος Σκοπός]]
Το **μήνυμα** είναι διακριτός τρόπος επικοινωνίας, με τον οποίο μεταβιβάζεται πληροφορία από το αποστολέα προς τον παραλήπτη ή μια ομάδα παραληπτών. Ένα μήνυμα μπορεί να μεταβιβαστεί με διάφορους τρόπους, όπως οι ταχυμεταφορές, η τηλεγραφία, το ταχυδρομικό περιστέρι ή μέσω κάποιου ηλεκτρονικού διαύλου. Ένα μήνυμα μπορεί να είναι το περιεχόμενο μιας και μόνο μετάδοσης, ενώ η διαδραστική ανταλλαγή μηνυμάτων αποτελεί συνομιλία.

Ένας τύπος μηνύματος είναι το ανακοινωθέν, το οποίο είναι σύντομη έκθεση ή δήλωση που κοινοποιείται μέσω κάποιου δημόσιου μέσου.

## Στην ανθρώπινη επικοινωνία
Στην ανθρώπινη επικοινωνία, τα μηνύματα που μεταβιβάζονται μπορεί να είναι λεκτικά ή μη λεκτικά:

* Ένα λεκτικό μήνυμα είναι ανταλλαγή πληροφοριών χρησιμοποιώντας λέξεις. Για παράδειγμα η πρόσωπο με πρόσωπο επικοινωνία, η τηλεφωνική επικοινωνία, τα φωνητικά μηνύματα, κλπ.
* Ένα μη λεκτικό μήνυμα κοινοποιείται μέσω ενεργειών ή συμπεριφορών αντί λέξεων, π. χ. με τη χρήση της γλώσσας του σώματος.

## Στην επιστήμη των υπολογιστών
Υπάρχουν δύο κύριες σημασίες της λέξης "μήνυμα" στην πληροφορική: τα μηνύματα που ανταλλάσσονται μεταξύ προσώπων με τη χρήση κάποιου ψηφιακού μέσου και τα μηνύματα που ανταλλάσσονται μεταξύ λογισμικών χωρίς την παρέμβαση ανθρώπων.

* Η ανταλλαγή άμεσων μηνυμάτων και τα μηνύματα ηλεκτρονικού ταχυδρομείου είναι παραδείγματα λογισμικού που σχεδιάστηκαν ώστε να χρησιμοποιούνται για την ανταλλαγή μορφοποιημένων ή μη μορφοποιημένων κείμενων μεταξύ προσώπων.
* Η ανταλλαγή μηνυμάτων (message passing) είναι μορφή επικοινωνίας που χρησιμοποιείται στην ταυτόχρονη και παράλληλη επεξεργασία, στον αντικειμενοστρεφή προγραμματισμό και στη διαδιεργασιακή επικοινωνία, όπου η επικοινωνία γίνεται με την αποστολή μηνυμάτων σε παραλήπτες. Σε μια σχετική χρήση αυτής της σημασίας του μηνύματος στις αντικειμενοστρεφείς γλώσσες προγραμματισμού όπως η Smalltalk ή η Java, ένα *μήνυμα* αποστέλλεται σε ένα αντικείμενο, καθορίζοντας ένα *αίτημα* για δράση.

## Εξωτερικοί σύνδεσμοι

* 
*

Κατηγορία:Επικοινωνία
Αρίδωλις

Ο **Αρίδωλις** ήταν τύραννος της Αλαβάνδας στην Καρία, ο οποίος συνόδευσε τον Αχαιμενίδη βασιλιά Ξέρξη Α' στην εκστρατεία του κατά της Ελλάδας. Αιχμαλωτίστηκε από τους Έλληνες του Αρτεμισίου το 480 π.Χ. και στάλθηκε αλυσοδεμένος στον Κόλπο της Κορίνθου.  Ο διάδοχός του μπορεί να ήταν ο Αμύντας Β '(υιός του Βουβάρη). 

## Παραπομπές

Κατηγορία:Πρωταγωνιστές των Περσικών Πολέμων
Κατηγορία:Τύραννοι
Πύργος Καβάλας

Ο Πύργος είναι μικρός οικισμός της Φωλιάς στο νομό Καβάλας, ο οποίος βρίσκεται σε απόσταση 38 χλμ. νοτιοδυτικά της πόλης της Καβάλας και 10,5 χλμ. νότια από τη Φωλιά. Είναι κτισμένος αριστερά και βόρεια της παραλιακής ΕΟ Θεσσαλονίκης - Καβάλας. Νότια του οικισμού, ανάμεσα στην δεξιά πλευρά της ΕΟ και της θάλασσας υπάρχει τετράπλευρος βυζαντινός πύργος, γνωστός ως Πύργος της Απολλωνίας, ο οποίος χρονολογείται από τον 13ο - 14ο αιώνα και σε αυτόν οφείλεται το όνομα του οικισμού. Η παραλία κάτω από τον πύργο είναι γνωστός καλοκαιρινός προορισμός των κατοίκων της περιοχής. Ως οικισμός αναφέρεται επίσημα το 1991 να προσαρτάται στην τότε  κοινότητα Φωλεάς. Σύμφωνα με το πρόγραμμα Καλλικράτης, μαζί με τη Φωλιά αποτελούν την τοπική κοινότητα Φωλεάς που ανήκει στη δημοτική ενότητα Ελευθερών του δήμου Παγγαίου και σύμφωνα με την απογραφή 2011 έχει πληθυσμό 9 κατοίκους.

## Εξωτερικοί σύνδεσμοι
*"Πάνω από τον Πύργο της Απολλωνίας"   από τον ιστότοπο https://www.kavalapost.gr

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Παλιά Αυλή Καβάλας

Η **Παλιά Αυλή** είναι ακατοίκητος οικισμός της τοπικής κοινότητας Αυλής στον Νομό Καβάλας.

## Γεωγραφία - ιστορία
Η Παλιά Αυλή βρίσκεται στους πρόποδες του όρους Παγγαίο και βόρεια της Εγνατίας Οδού, στο 26ο περίπου χιλιόμετρό της, απέχοντας 31,5 χιλιόμετρα Δ.-ΝΔ. της Καβάλας και 33 χιλιόμετρα ΒΑ. από το Οφρύνιο. Το χωριό λόγω κατολισθήσεων εγκαταλείφθηκε μετά τη δεκαετία του 1950 και οι κάτοικοί του εγκαταστάθηκαν στη γειτονική περιοχή Γέφυρα η οποία το 1970 μετονομάστηκε σε Αυλή. Το χωριό πήρε το όνομά του από το ιερό του Θράκα ήρωα Ιππέα Αυλωνείτη, ενός τοπικού ήρωα που φύλαγε το πέρασμα ανάμεσα στο Παγγαίο και το όρος Σύμβολο. Η Παλιά Αυλή ήδη πριν από την ανταλλαγή πληθυσμών του 1923 είχε ελληνικό πληθυσμό (περίπου 300 κατοίκους), ενώ μεταξύ των ετών που μεσολάβησαν από τις απογραφές πληθυσμού του 1961 και του 1971, η Αυλή συνενώθηκε με τον γειτονικό οικισμό Γέφυρα Αυλής.

Ως οικισμός αναφέρεται επίσημα με το όνομα Παλιά Αυλή το 2011 να προσαρτάται στο δήμο Παγγαίου. Σύμφωνα με το πρόγραμμα Καλλικράτης, μαζί με την Αυλή αποτελούν την τοπική κοινότητα Αυλής που ανήκει στη δημοτική ενότητα Πιερέων του δήμου Παγγαίου και σύμφωνα με την απογραφή 2011 δεν υπήρχε μόνιμος κάτοικος.

## Αξιοθέατα
Το πιο σημαντικό αξιοθέατο είναι η ανακαινισμένη εκκλησία του Προφήτη Ηλία, κτισμένη στα 1872. Πρόκειται για τρίκλιτη βασιλική με ορθογώνιο σχήμα και νάρθηκα στη δυτική και νότια πλευρά της. Οι κολώνες του ναού και η στέγη του ναού είναι κατασκευασμένες από κορμούς δέντρων του Παγγαίου και το τέμπλο του αποτελεί δείγμα λαϊκής γλυπτικής και ζωγραφιάς. Στη θέση "Κερχανάς"  δίπλα στο δρόμο προς την Αυλή έχει βρεθεί κεραμική και μεταλλουργικές σκωρίες. Από το παλιό χωριό περνάει το ορειβατικό μονοπάτι Αυλής -  καταφύγιο Χατζηγεωργίου και Τρίκορφο.

## Εξωτερικοί σύνδεσμοι
* «Μια παλιά… Αυλή στην αγκαλιά του επιβλητικού Παγγαίου» από τον ιστότοπο https://www.life-events.gr
* Η τοποθεσία της Παλιάς Αυλής στο google maps
* Ήρως - Θράκας Ιππέας, Στέλλα Κλαδαρά

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας